Učenici 6.b razreda!

Prepoznajete li dječaka na fotografiji?

****

Danas ćemo obraditi tekst Joanne Kathleen Rowling „U školi za čarobnjake“. To je ulomak iz romana „Harry Potter i kamen mudraca“.

*Harry Potter* je serijal od sedam romana. Knjige pripovijedaju o pustolovinama mladoga čarobnjaka Harryja Pottera i njegovih najboljih prijatelja Rona Weasleyja i Hermione Granger, učenika Škole vještičarenja i čarobnjaštva Hogwarts. Okosnica radnje romana jest Harryjev sukob sa zlim čarobnjakom lordom Voldemortom, čiji je cilj osvojiti čarobnjački svijet, pokoriti bezjake (ne-magične ljude) te uništiti sve one koji mu stoje na putu.

* otvorite čitanke i pažljivo na str. 168. i 169. pročitajte ulomak „U školi za čarobnjake“

Usmeno odgovorite na sljedeća pitanja:

Gdje se odvija radnja ulomka? Odredite vrijeme radnje.

U kojoj se osobi nalazi pripovjedač? Koje pripovjedne tehnike rabi književnica?

Tko je glavni lik, a tko su sporedni likovi?

Što je tema ulomka?

Je li vaše školovanje slično Harryjevom? Obrazložite.

 *Roman o Harryju Potteru suvremeni je avanturistički roman za djecu.*

Podsjeća li vas ovaj suvremeni avanturistički roman na neko prozno djelo u kojemu se takođerpojavljuju nestvarni elementi?

* u bilježnice zapišite plan ploče

**Plan ploče:**

**J. K. Rowling:**

 **„*U školi za čarobnjake“***

**Mjesto radnje:** Hogwarts

**Vrijeme radnje:** Harryjevo djetinjstvo

**Pripovjedač u 3. osobi**

**Pripovjedne tehnike:** pripovijedanje, opisivanje, dijalog

**Glavni lik:** Harry Potter

**Sporedni likovi:** Ron, Hermiona – prijatelji, Peeves – kućni duh, Argus Filch – nadstojnik,

 Quirrell, Sprout, Flitwick, McGonagall – profesori

**Tema ulomka**: školovanje dječaka Harryja Pottera

**Književna vrsta**: suvremeni avanturistički roman za djecu

ZADATCI:

1. Pronađi u ulomku 3 stvarna motiva iz stvarnog svijeta te 3 nestvarna, bajkovita motiva pa ih razvrstaj u tablicu. (primjer imate u čitanci na str. 170.)

|  |  |
| --- | --- |
| **stvarni motivi** | **nestvarni motivi** |
|  |  |

2. Napiši nazive 5 nastavnih predmeta koje bi volio/voljela slušati u školi za čarobnjake.

**Riješene zadatke ne trebate slati u privatnoj poruci na Yammer.**